Landkreis Rhön-Grabfeld

Landkreis Rhön-Grabfeld er den nordligste landkretsen i delstaten Bayern i Tyskland. Kretsen befinner seg i Regierungsbezirk Unterfranken. I vest grenser den til Landkreis Fulda i Hessen, i nord og øst til Landkreis Schmalkalden-Meiningen og Landkreis Hildburghausen i Thüringen, og i sør til Landkreis Haßberge, Landkreis Schweinfurt og Landkreis Bad Kissingen. 

Geografi
Landkreis Rhön-Grabfeld omfatter deler av det historiske landskapet Grabfeld, som utgjør et område med bølgende åser øst for kretsbyen Bad Neustadt. Fjellkjeden Rhön går gjennom den vestlige delen av kretsen. I den vestlige delen ligger også Kreuzberg, som er høyeste punkt med sine 928 moh.

Fränkische Saale er den viktigste elven i kretsen; den har sitt utspring ved Trappstadt og flyter vestover gjennom Grabfeld og den østlige kanten av Rhön, før den beveger seg sørvestover gjennom Neustadt. I Heustreu tar den opp i seg elven Streu og i Bad Neustadt elven Brend. Disse små elvene har sitt utspring i Rhön.

Historie
Størstedelen av det som idag utgjør Landkreis Rhön-Grabfeld, tilhørte før 1800 Hochstift Würzburg. I 1803 ble området en del av Bayern, og i 1804 ble det opprettet fem såkalte Landgerichte: 
Landgericht Bischofsheim
Landgericht Hofheim
Landgericht Königshofen
Landgericht Mellrichstadt
Landgericht Neustadt

Fra 1817 tilhørte disse Untermainkreis, som den 1. januar 1838 ble omdannet til Regierungsbezirk Unterfranken og Aschaffenburg (senere omdøpt til bare Unterfranken).

I 1862 ble deretter områdets fem Landgerichte erstattet av tre nye Bezirksamt:
 Bezirksamt Neustadt (tidligere Landgericht Neustadt og Bischofsheim)
 Bezirksamt Königshofen im Grabfeld (tidligere Landgericht Königshofen og Hofheim)
 Bezirksamt Mellrichstadt (tidligere Landgericht Mellrichstadt)

I 1900 ble området omkring Hofheim skilt ut fra Königshofen om omdannet til et eget Bezirksamt. I 1920 ble dette utvidet med deler av fyrstedømmet Sachsen-Coburg. De øvrige delene av denne historiske staten tilhører idag Landkreis Haßberge.

Bezirksamt Neustadt skiftet i 1934 navn til Bad Neustadt an der Saale, og dette navnet ble senere overtatt av en av dagens kommuner. I 1939 ble den administrative enheten Bezirksamt deretter avløst av såkalte Landratsamt, mens deres tilhørende Bezirke ble omdøpt til Landkreise. I 1945 ble Landkreis Mellrichstadt utvidet med flere kommuner som tidligere tilhørte Thüringen. 

Den nåværende kretsen ble opprettet i forbindelse med kretsreformen i Bayern i 1972 gjennom en sammenslåing av den gamle Landkreis Bad Neustadt og de to kretsene Landkreis Mellrichstadt og Landkreis Königshofen im Grabfeld til den nye Landkreis Bad Neustadt. I 1973 skiftet kretsen navn til Landkreis Rhön-Grabfeld.

 Politikk 
 Landrat 
 1972–1976: Karl Grünewald (Freie Wählergemeinschaft Rhön-Grabfeld)
 1976–2003: Fritz Steigerwald, CSU
 2003– Thomas Habermann, CSU

 Kretsdagen  
Kretsdagen består siden 2008 av 60 medlemmer, fordelt på følgende partier:
 CSU 32 seter
 Freie Wählergemeinschaft Rhön-Grabfeld 12 seter
 SPD 8 seter
 Bündnis 90/Die Grünen 4 seter
 Wählerinitiative Alt-Landkreis Königshofen (WI KÖN) 2 seter
 FDP 2 seter

 Kretsvåpenet  
100px|KretsvåpenetVåpenskjoldet til Landkreis Rhön-Grabfeld ble tildelt i 1973 og består av to halvdeler som er skilt av et vannrett, sølvfarget bølgebånd. Den øverste halvdelen viser en krone på rød bakgrunn, mens den nedre halvdelen viser tre kors på en grønn bakgrunn. 

Kronen symboliserer det tidligere kongelige hoffet i Königshofen in Grabfeld, såvel som den keiserlige boligen nær Neustadt an der Saale.

Korsene er et symbol på fjelltoppen Kreuzberg, som er et av de store landemerker i fjellkjeden Rhön. Det røde og hvite er fargen til frankerne. Det sølvfargede båndet symboliserer elvene i kretsen, hvorav den viktigste er Fränkische Saale. Den grønne fargen representerer kretsens rikdom på grønne skoger.

Administrativ inndeling
Kretsen består av 6 byer, 3 kjøpsteder, 28 kommuner, 8 kommunefrie deler og 7 forvaltningsfellesskap.

Byer
 20px Bad Königshofen im Grabfeld
 20px Bad Neustadt an der Saale (kretsby) 
 20px Bischofsheim an der Rhön
 20px Fladungen 
 20px Mellrichstadt 
 20px Ostheim vor der Rhön

Kjøpsteder
 20px Oberelsbach 
 20px Saal an der Saale 
 20px Trappstadt 

Kommunefrie områder (79,49 km²)
Bundorfer Forst (18,06 km²)
Burgwallbacher Forst (16,18 km²)
Forst Schmalwasser-Nord (1,69 km²)
Forst Schmalwasser-Süd (14,31 km²)
Mellrichstädter Forst (4,14 km²)
Steinacher Forst r.d. Saale (19,85 km²)
Sulzfelder Forst (2,54 km²)
Weigler (2,73 km²)Landkommuner
 20px Aubstadt 
 20px Bastheim 
 20px Burglauer 
 20px Großbardorf 
 20px Großeibstadt 
 20px Hausen 
 20px Hendungen 
 20px Herbstadt 
 20px Heustreu 
 20px Höchheim
 20px Hohenroth 
 20px Hollstadt 
 20px Niederlauer 
 20px Nordheim vor der Rhön 
 20px Oberstreu
 20px Rödelmaier 
 20px Salz 
 20px Sandberg
 20px Schönau an der Brend 
 20px Sondheim vor der Rhön
 20px Stockheim 
 20px Strahlungen 
 20px Sulzdorf an der Lederhecke
 20px Sulzfeld 
 20px Unsleben 
 20px Willmars 
 20px Wollbach 
 20px Wülfershausen an der Saale400px|right
Forvaltningsfellesskap
 Forvaltningsfellesskapet Bad Königshofen im Grabfeld(Kjøpstedet Trappstadt, kommunene Aubstadt, Großbardorf, Herbstadt, Höchheim, Sulzdorf a.d.Lederhecke og Sulzfeld)
 Forvaltningsfellesskapet Bad Neustadt an der Saale(Kommunene Burglauer, Hohenroth, Niederlauer, Rödelmaier, Salz, Schönau a.d.Brend og Strahlungen)
 Forvaltningsfellesskapet Fladungen(Byen Fladungen, kommunene Hausen og Nordheim v.d.Rhön)
 Forvaltningsfellesskapet Heustreu(kommunene Heustreu, Hollstadt, Unsleben og Wollbach)
Forvaltningsfellesskapet Mellrichstadt(Byen Mellrichstadt, kommunene Hendungen, Oberstreu og Stockheim)
Forvaltningsfellesskapet Ostheim vor der Rhön(byen Ostheim v.d.Rhön, kommunene Sondheim v.d.Rhön og Willmars)
 Forvaltningsfellesskapet Saal an der Saale(Kjøpstedet Saal a.d.Saale, kommunene Großeibstadt og Wülfershausen a.d.Saale)

 Referanser 

Eksterne lenker
 Kretsens hjemmeside
 interaktivt kart 

Rhön-Grabfeld